Blom waar jy geplant is - Solidariteit WêreldSolidariteit Wêreld
Tuis › 10 minute voor werk Juig › Blom waar jy geplant is
Die Here het direk met Moses gepraat soos 'n man met sy vriend. Daarna is Moses terug kamp toe, maar sy assistent, die jongman Josua seun van Nun, het nie die tent v an ontmoeting verlaat nie.
– Eksodus 33:11, 1983-vertaling
Dis selde dat mense hul loopbaan begin as 'n ster. Diegene wat wel so begin, vind soms dat hulle sukses soos dié van sommige kinderakteurs is. Ná 'n kort tydperk van sukses kan hulle nooit weer die roem herwin wat hulle vroeër geniet het nie.
Die meeste suksesvolle mense gaan deur 'n leerlingfase of rypwordingsproses. Kyk byvoorbeeld na iemand soos die agterspeler Joe Montana wat in 2000 die NFL se heldegalery gehaal het. Hy het twee jaar op die reserwebank deurgebring voordat hy as die aanvangspeler van die San Francisco 49ers benoem is. En terwyl hy rekords verbeter en sy span tot talle Super Bowl-oorwinnings gelei het, was Steve Young, nog 'n uitstekende agterspeler, sy reserwe.
Sommige talentvolle spanlede se potensiaal word vroeg herken en hulle word voorberei om sukses te behaal. Ander swoeg jare lank in onbekendheid terwyl hulle leer, groei en ervaring opdoen. Dan, ná 'n dekade van harde werk, word hulle "oornag" suksesvol.
Met die regte aanmoediging, opleiding en geleenthede het feitlik enigiemand wat die begeerte het, die potensiaal om eendag 'n impakspeler te word.